一尺二寸，长二尺四寸。 前后各十有二旒，每旒各五采缫，十有二就，贯五采玉珠十二，赤、白、青、黄、黑相次，以玉衡维冠，玉簪贯纽，纽与冠武，并系缨处，皆饰以金，綖以左右垂黈纩充耳【用黄玉】，系以玄紞，承以白玉瑱，朱纮。玉圭，长一尺二寸，剡其上，刻山四，盖周礼“镇圭”之制，以黄绮约其下，别以袋韬之，金龙文。衮服十有二章。玄衣八章：日、月、龙、在肩，星辰、山、在背，火、华虫、宗彝在袖【每袖各三】，皆织成，本色领褾襈裾；纁裳四章：织藻、粉米、黼、黻、各二，前三幅、后四幅，前后不相属、共腰，有襞积，本色綼裼。